Cuneiform Tablet Kt j/k 159 (FS Günbattı 307)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma aḫ-ša-lim-ma a-na ú-zu-pì-iš-ki-im qí-bi₄-ma mì-šu ša KÙ.GI en-nam-a-šur tám-ḫu-ru-ma a-ma-kam i-ba-ší-ú-ma KÙ.BABBAR a ṣí-ib-tim ni-a-tí i-lu-ku-ni-a-tí-ni KÙ.BABBAR ša ṣí-ib-tim ša-bi₄-ma ṭup-pì-ni li-tí-qú-ú ù ší-im KÙ.BABBAR a-na i-ku-pì-a šé-bi₄-il₅-ma a-ta-ta lu-ša-bi₄-ú a-pu-tum e ta-áš-lu-uṭ-ma šu-lá-ba-an e ta-lá-ak-ma a-na a-wa-tí-šu-nu e i-tù-ru-ú i-ḫi-id-ma KÙ.BABBAR šé-bi₄-il₅ ù ší-im TÚG.ḪI-tí-a lu KÙ.BABBAR lu URUDU SIG₅ šé-bi₄-lam 12.5 ma-na URUDU ḫa-na-a li-dí-na-kum ANŠE.ḪI.A ša i-ku-pì-a šé-ri-a-ma URUDU lu-ma-li-šu-nu